CELEX: E2018P0003
Language: sk
Date: 2018-11-09 00:00:00
Title: Žaloba Dozorného úradu EZVO podaná 9. novembra 2018 proti Islandu (Vec E-3/18)

10.1.2019   
            
            
               SK
            
            
               Úradný vestník Európskej únie
            
            
               C 9/6
            
         
      Žaloba Dozorného úradu EZVO podaná 9. novembra 2018 proti Islandu
      (Vec E-3/18)
      (2019/C 9/07)
      Dozorný úrad EZVO, ktorý zastupuje Carsten Zatschler, Catherine Howdle a Ingibjörg Ólöf Vilhjálmsdóttir, splnomocnení zástupcovia Dozorného úradu EZVO, 35 Rue Belliard, B-1040 Brussels, podal 9. novembra 2018 na Súd EZVO žalobu proti Islandu.
      Dozorný úrad EZVO žiada Súd EZVO, aby:
      
                  1.
               
               
                  rozhodol, že Island neprijal opatrenia potrebné na to, aby začlenil akt uvedený v bode 7ja prílohy XIX k Dohode o Európskom hospodárskom priestore [vykonávacie nariadenie Komisie (EÚ) 2015/1051 z 1. júla 2015 o spôsoboch vykonávania funkcií platformy na riešenie sporov online, spôsoboch elektronického formulára sťažnosti a spôsoboch spolupráce medzi kontaktnými miestami, ktoré sú stanovené v nariadení Európskeho parlamentu a Rady (EÚ) č. 524/2013 o riešení spotrebiteľských sporov online] v znení upravenom protokolom 1 k Dohode o EHP do svojho vnútroštátneho právneho poriadku, ako sa vyžaduje v článku 7 Dohody o EHP;
               
            
                  2.
               
               
                  nariadil Islandu uhradiť trovy tohto konania.
               
            
         Právna a skutková podstata veci a právny základ žaloby:
      
      
                  —
               
               
                  Táto žaloba sa týka skutočnosti, že Island najneskôr do 23. apríla 2018 nevyhovel odôvodnenému stanovisku Dozorného úradu EZVO z 21. februára 2018, ktoré sa týka toho, že štát do svojho vnútroštátneho právneho poriadku netransponoval vykonávacie nariadenie Komisie (EÚ) 2015/1051 z 1. júla 2015 o spôsoboch vykonávania funkcií platformy na riešenie sporov online, spôsoboch elektronického formulára sťažnosti a spôsoboch spolupráce medzi kontaktnými miestami, ktoré sú stanovené v nariadení Európskeho parlamentu a Rady (EÚ) č. 524/2013 o riešení spotrebiteľských sporov online, uvedené v bode 7ja prílohy XIX k Dohode o Európskom hospodárskom priestore a v znení upravenom na účely tejto dohody protokolom 1 k dohode (ďalej len „akt“).
               
            
                  —
               
               
                  Dozorný úrad EZVO tvrdí, že Island v stanovenej lehote neprijal opatrenia potrebné na transpozíciu aktu, a tým si nesplnil svoje záväzky vyplývajúce z článku 7 Dohody o EHP.